
JUDEŢUL BISTRIŢA - NĂSĂUD
PRIMĂRIA ORAŞULUI SÂNGEORZ-BĂI
                                                PRIMAR


ANUNȚ ORGANIZARE CONCURS
           PRIMĂRIA ORAŞULUI SÂNGEORZ-BĂI,  județul  Bistrița-Năsăud, publică anunțul privind organizarea concursului de recrutare pentru ocuparea postului vacant, de natură contractuală de inspector de specialitate, gradul I, în baza art. 14 și 18 din Hotărârea nr. 1336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice, respectând prevederile Ordonanței de Urgență nr. 156/2024 și Legii nr. 141/2025.
 Durată timp de muncă: 4h/zi - 20h/săptămână/perioadă determinată, până la data de 31.07.2029

CALENDAR DESFĂȘURARE CONCURS:
Data postării/publicării anunțului 15.09.2026
Data limită de depunere a dosarelor 28.09.2026, ora 16:00
Selecția dosarelor 29.09.2026
Afișarea selecției dosarelor 29.09.2026, ora 13:00
Termen limită contestații ref. la selecția dosarelor 30.09.2026, ora 13:00
Afișarea rezultatelor la contestații 01.10.2026, ora 15:00
Proba scrisă 07.10.2026, ora 10:00 
Afișarea rezultatelor la proba scrisă 07.10.2026, ora 14:00
Termen limită contestații la proba scrisă 08.10.2026, ora 14:00
Afișarea rezultatelor la contestații ref proba scrisă 09.10.2026, ora 14:00
Interviul 12.10.2026, ora 10:00
Afișarea rezultatelor la proba de interviu 12.10.2026, ora 12:00
Termen limită contestații la proba de interviu 13.10.2026, ora 12:00
Afișarea rezultatelor la contestații la proba de interviu 14.10.2026 12:00
Afișare rezultat final 15.10.2026, ora 14:00

   Condiții de participare:
Poate ocupa un post vacant sau temporar vacant persoana care îndeplineşte condiţiile 
prevăzute de Legea nr. 53/2003 - Codul muncii, republicată, cu modificările şi completările ulterioare, şi cerinţele specifice prevăzute la art. 542 alin. (1) şi (2) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare:

 a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;
b) cunoaşte limba română, scris şi vorbit;
c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;
d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;
[bookmark: _GoBack]f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;
h) nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).

Condiții specifice:
Nivelul studiilor: studii universitare de licență absolvite cu diplomă de licență sau echivalentă;
Vechime în muncă: minim 5 ani 
În vederea participării la concurs, candidații depun dosarul de concurs în termen de 10 zile lucrătoare de la data afișării anunțului pentru ocuparea unui post vacant.
Pentru înscrierea la concurs candidații vor prezenta un dosar care va conține următoarele documente:
a) formular de înscriere la concurs, conform modelului prevăzut la anexa nr. 2 din HG 1336/2022 sau pe pagina de internet a institiției www.sangeorz-bai.ro la secțiunea Anunțuri;
b) copia actului de identitate sau orice alt document care atestă identitatea, potrivit legii, aflate în termen de valabilitate;
c) copia certificatului de căsătorie sau a altui document prin care s-a realizat schimbarea de nume, după caz;
d) copiile documentelor care atestă nivelul studiilor şi ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice ale postului solicitate de autoritatea sau instituția publică;
e) copia carnetului de muncă, a adeverinței eliberate de angajator pentru perioada lucrată, care să ateste vechimea în muncă și în specialitatea studiilor solicitate pentru ocuparea postului;
f) cazierul judiciar;
g) adeverința medicală care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului;
h) certificatul de integritate comportamentală din care să reiasă că nu s-au comis infracțiuni prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru candidații înscriși pentru posturile din cadrul sistemului de învățământ, sănătate sau protecție socială, precum şi orice entitate publică sau privată a cărei activitate presupune contactul direct cu copii, persoane în vârstă, persoane cu dizabilități sau alte categorii de persoane vulnerabile ori care presupune examinarea fizică sau evaluarea psihologică a unei persoane;
i) curriculum vitae, model comun european.
j) aviz psihologic eliberat de cabinet autorizat.
Modelul orientativ al adeverinței menționate la lit. e) este prevăzut în Anexa nr. 3 la H.G. nr. 1336/2022 sau pe pagina de internet a instituției www.sangeorz-bai.ro la secțiunea Anunțuri.
Adeverința care atestă starea de sănătate conține, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătății. Pentru candidații cu dizabilități, în situația solicitării de adaptare rezonabilă, adeverința care atestă starea de sănătate trebuie însoțită de copia certificatului de încadrare într-un grad de handicap, emis în condițiile legii.

Copiile de pe actele prevăzute la lit. b) -e), precum și copia certificatului de încadrare într-un grad de handicap prevăzut la alin. (3) se prezintă însoțite de documentele originale, care se certifică cu mențiunea "conform cu originalul" de către secretarul comisiei de concurs.

Documentul prevăzut la lit. f) poate fi înlocuit cu o declarație pe propria răspundere privind antecedentele penale. În acest caz, candidatul declarat admis la selecția dosarelor are obligația de a completa dosarul de concurs cu originalul documentului prevăzut la lit. f), anterior datei de susținere a probei scrise și/sau probei practice. În situația în care candidatul solicită expres în formularul de înscriere la concurs preluarea informațiilor direct de la autoritatea sau instituția publică competentă cu eliberarea certificatelor de cazier judiciar, extrasul de pe cazierul judiciar se solicită de către autoritatea sau instituția publică organizatoare a concursului, potrivit legii.

BIBLIOGRAFIE ȘI TEMATICĂ:
1. Constituția României, republicată:
cu tematica:
       - Titlul I Principii generale art. 1 - art. 14;
       - Titlul II Drepturi, libertăți și îndatoriri fundamentale;
       - Titlul III Autoritățile publice. Capitolul V Secțiunea 2 Administrația publică            locală;
2. Legea 53/2003 - Codul Muncii, actualizat, cu tematica:
- Titlul XI Capitolul II Răspunderea disciplinară și Capitolul III Răspunderea patrimonială, cu tematica reglementări legale privind răspunderea disciplinară și răspunderea patrimonială
3. OUG 57/2019 privind Codul administrativ, cu modificările și completările ulterioare cu tematica:
- art. 538-579 – Titlul III- Personalul contractual din instituțiile publice;
4. Ghidul solicitantului – condiții generale Programul Incluziune și Demnitate Socială (PIDS) 2021 – 2027 -  Anexă la Ordinul ministrului investițiilor și proiectelor europene nr. 1245/2023, cu tematica: 
- integral
5. HOTĂRÂRE nr. 886/2000 pentru aprobarea Grilei naţionale de evaluare a nevoilor persoanelor vârstnice, cu tematica:
- integral
Dosarele de ȋnscriere la concurs se depun la sediul Primăria Orașului Sângeorz-Băi, Compartimentul salarizare, resurse umane, informaţii şi relaţii publice, str. Izvoarelor, nr. 2, până la data de 28.09.2026, ora 16.00.
         Informații suplimentare se pot obține la telefon 0263370598, int. 214; fax 0263370749; email resurse.umane@singeorz-bai.ro, persoana de contact Olar Maria, inspector superior în cadrul Compartimentului salarizare, resurse umane, informaţii şi relaţii publice.

Primar ,
Cătălin-Grigore BOTA

	
______________________________________________________________________________
425300 – SÂNGEORZ-BĂI, STR. IZVOARELOR, NR. 2, JUDEŢUL BISTRIŢA-NĂSĂUD, ROMÂNIA
Tel: 00(40)263-370598,  fax: 00(40)263-370749
Web: www.singeorz-bai.ro             E-mail: info@singeorz-bai.ro

image1.jpeg




image2.png




